CELEX: 32012R0711
Language: mt
Date: 2012-08-03 00:00:00
Title: Regolament ta’ Implimentazzjoni tal-Kummissjoni (UE) Nru 711/2012 tat- 3 ta’ Awwissu 2012 li jemenda r-Regolament (UE) Nru 185/2010 li jistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni fir-rigward tal-metodi użati għall-iskrinjar tal-persuni għajr il-passiġġieri u l-oġġetti li jġorru magħhom  Test b’relevanza għaż-ŻEE

4.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 209/1
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 711/2012
   tat-3 ta’ Awwissu 2012
   li jemenda r-Regolament (UE) Nru 185/2010 li jistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni fir-rigward tal-metodi użati għall-iskrinjar tal-persuni għajr il-passiġġieri u l-oġġetti li jġorru magħhom
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 300/2008 tal-Parlament Ewropew u tal-Kunsill tal-11 ta’ Marzu 2008 dwar regoli komuni fil-qasam tas-sigurtà tal-avjazzjoni ċivili u li jħassar ir-Regolament (KE) Nru 2320/2002 (1), u b’mod partikolari l-Artikolu 4(3) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 272/2009 tat-2 ta’ April 2009 li jissupplimenta l-istandards bażiċi komuni dwar is-sigurtà tal-avjazzjoni ċivili stabbiliti fl-Anness tar-Regolament (KE) Nru 300/2008 tal-Parlament Ewropew u tal-Kunsill (2) jipprovdi li r-regoli ta’ implimentazzjoni għandhom jiġu adottati skont l-Artikolu 4(3) tar-Regolament (KE) Nru 300/2008 li jista’ jippermetti l-użu ta’ tagħmir għall-individwazzjoni ta’ traċċi ta’ splussivi (ETD) u ta’ klieb li jindividwaw l-isplussivi għall-iskrinjar tal-persuni għajr il-passiġġieri u l-oġġetti li jġorru magħhom.
            
         
               (2)
            
            
               Jeħtieġ li jiġu adottati dispożizzjonijiet dettaljati dwar l-iskjerament ta’ tagħmir għall-individwazzjoni ta’ traċċi tal-isplussivi (ETD) u tal-klieb li jindividwaw l-isplussivi għall-iskrinjar tal-persuni għajr il-passiġġieri u l-oġġetti li jġorru magħhom.
            
         
               (3)
            
            
               L-użu ta’ tagħmir għall-individwazzjoni ta’ traċċi tal-isplussivi (ETD) u tal-klieb li jindividwaw l-isplussivi għall-iskrinjar tal-persuni għajr il-passiġġieri u l-oġġetti li jġorru magħhom, għandu jikkunsidra l-kuntest speċifiku għall-iskrinjar tal-persunal u jista’ jħaffef u jtejjeb l-effettività tal-proċess tal-iskrinjar.
            
         
               (4)
            
            
               Id-dispożizzjonijiet rigward l-individwaturi tal-metall li tgħaddi minnhom (WTMD) huma stabbiliti fir-Regolament tal-Kummissjoni (UE) Nru 185/2010 tal-4 ta’ Marzu 2010 li jistipula miżuri għall-implimentazzjoni tal-istandards bażiċi komuni dwar is-sigurtà tal-avjazzjoni (3), għandhom jiġu riveduti f’konformità mal-evoluzzjoni tat-theddida għall-avjazzjoni ċivili u r-riskju li ġej mill-kategoriji differenti ta’ persuni.
            
         
               (5)
            
            
               Għaldaqstant, ir-Regolament (UE) Nru 185/2010 għandu jiġi emendat skont dan.
            
         
               (6)
            
            
               Il-miżuri previsti f’dan ir-Regolament huma skont l-opinjoni tal-Kumitat dwar is-Sigurtà tal-Avjazzjoni Ċivili,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (UE) Nru 185/2010 huwa emendat skont l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-3 ta’ Awwissu 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 97, 9.4.2008, p. 72.
   
      (2)  ĠU L 91, 3.4.2009, p. 7
   
   
      (3)  ĠU L 55, 5.3.2010, p. 1.
   
      ANNESS
      L-Anness għar-Regolament (UE) Nru 185/2010 huwa emendat kif ġej:
      
                  1.
               
               
                  Il-punt 1.3.1. huwa sostitwit b’dan li ġej:
                  “1.3.1   Skrinjar ta’ persuni għajr il-passiġġieri u l-oġġetti li jġorru magħhom
                  
                  
                           
                              1.3.1.1
                           
                           
                              Persuni għajr il-passiġġieri għandhom ikunu skrinjati permezz ta’ wieħed mill-mezzi li ġejjin:
                              
                                          (a)
                                       
                                       
                                          tfittxija bl-idejn;
                                       
                                    
                                          (b)
                                       
                                       
                                          individwaturi tal-metall li tgħaddi minnhom (WTMD);
                                       
                                    
                                          (c)
                                       
                                       
                                          klieb li jindividwaw l-isplussivi;
                                       
                                    
                                          (d)
                                       
                                       
                                          tagħmir għall-individwazzjoni ta’ traċċi tal-isplussivi (ETD);
                                       
                                    
                                          (e)
                                       
                                       
                                          skaners tas-sigurtà li ma jużawx radjazzjoni jonizzanti.
                                       
                                    
                        
                           
                              1.3.1.2
                           
                           
                              Il-punti 4.1.1.3 – 4.1.1.6 u 4.1.1.10 għandhom japplikaw fir-rigward tal-iskrinjar ta’ persuni għajr il-passiġġieri.
                           
                        
                           
                              1.3.1.3
                           
                           
                              Il-klieb li jindividwaw l-isplussivi u t-tagħmir ETD jistgħu jintużaw biss bħala mezz supplimentari ta’ skrinjar jew f’alternazzjoni mhux prevista tat-tfittxija bl-idejn, tal-WTMD jew tal-iskaners tas-sigurtà.
                           
                        
                           
                              1.3.1.4
                           
                           
                              L-oġġetti li jġorru magħhom il-persuni għajr il-passiġġieri għandhom ikunu skrinjati permezz ta’ wieħed mill-mezzi li ġejjin:
                              
                                          (a)
                                       
                                       
                                          tfittxija bl-idejn;
                                       
                                    
                                          (b)
                                       
                                       
                                          tagħmir bir-raġġi X;
                                       
                                    
                                          (c)
                                       
                                       
                                          tagħmir b’sistemi għall-individwazzjoni tal-isplussivi (EDS);
                                       
                                    
                                          (d)
                                       
                                       
                                          klieb li jindividwaw l-isplussivi;
                                       
                                    
                                          (e)
                                       
                                       
                                          tagħmir għall-individwazzjoni ta’ traċċi tal-isplussivi (ETD).
                                       
                                    
                        
                           
                              1.3.1.5
                           
                           
                              Il-punti 4.1.2.4 – 4.1.2.7 għandhom japplikaw fir-rigward tal-iskrinjar tal-oġġetti li persuni għajr il-passiġġieri jġorru magħhom.
                           
                        
                           
                              1.3.1.6
                           
                           
                              Il-klieb li jindividwaw l-isplussivi u t-tagħmir ETD jistgħu jitużaw biss bħala mezz supplimentari ta’ skrinjar jew f’alternazzjoni mhux prevista tat-tfittxija bl-idejn, tat-tagħmir bir-raġġi X jew tat-tagħmir b’sistemi għall-individwazzjoni tal-isplussivi (EDS).
                           
                        
                           
                              1.3.1.7
                           
                           
                              L-oġġetti elenkati fid-Dokument Mehmuż 4-C jistgħu jinġarru biss jekk il-persuna tkun awtorizzata ġġorrhom sabiex twettaq il-ħidmiet li huma essenzjali għat-tħaddim tal-faċilitajiet tal-ajruport jew tal-inġenji tal-ajru, jew sabiex twettaq il-ħidmiet ta’ waqt it-titjira.
                           
                        
                           
                              1.3.1.8
                           
                           
                              Fejn persuni għajr il-passiġġieri u l-oġġetti li jġorru magħhom jeħtieġu li jiġu skrinjati fuq bażi aleatorja, il-frekwenza għandha tiġi stabbilita mill-awtorità xierqa abbażi ta’ valutazzjoni tar-riskji.
                           
                        
                           
                              1.3.1.9
                           
                           
                              L-iskrinjar ta’ persuni għajr il-passiġġieri u l-oġġetti li jġorru magħhom għandhom ikunu wkoll soġġetti għad-dispożizzjonijiet addizzjonali stabbiliti f’Deċiżjoni separata li ħadet il-Kummissjoni.”
                           
                        
            
                  2.
               
               
                  Il-punt 12.1.2. huwa sostitwit b’dan li ġej:
                  “12.1.2   Standards għall-WTMD
                  
                  
                           
                              12.1.2.1
                           
                           
                              Għandu jkun hemm żewġ standards għall-WTMD. Ir-rekwiżiti dettaljati dwar dawn l-istandards huma stabbiliti f’Deċiżjoni separata li ħadet il-Kummissjoni.
                           
                        
                           
                              12.1.2.2
                           
                           
                              Il-WTMD kollha użati esklussivament għall-iskrinjar tal-persuni għajr il-passiġġieri għandhom jissodisfaw l-istandard 1.
                           
                        
                           
                              12.1.2.3
                           
                           
                              Il-WTMD użati għall-iskrinjar tal-passieġġieri għandhom jissodisfaw l-istandard 2.”